**Határozat: 229-234**

**Rendelet: 18**

**Jegyzőkönyv**

**Zalakaros Város Önkormányzata Képviselőtestülete**

**2019. augusztus 30-án megtartott**

**nyílt üléséről**

**Jegyzőkönyv**

Készült a Zalakaros Város Önkormányzata Képviselőtestülete **2019. augusztus 30-án** 10,55 órai kezdettel megtartott **nyílt** üléséről.

Jelen vannak: Novák Ferenc polgármester, Czirákiné Pakulár Judit alpolgármester, Benkőné Gulyás Edit, Horváth Vencel, Kötő Attila és Szirtes Balázs képviselők, Szabóné dr. Csányi Marianna jegyző, Torma László aljegyző.

Az ülésen nincs jelen Magyar Mária képviselő.

Az ülésen jelen van: Dr. Csetneki Gábor ügyvéd és Cziráki László a Zalakarosi Fürdő Zrt. vezérigazgatója.

Tanácskozási joggal jelen van: Horváthé Juhász Barbara pénzügyi osztályvezető, Tóthné Őri Ibolya városfejlesztési osztályvezető és Bodor Johanna igazgatási ügyintéző.

Jegyzőkönyvet készítette: Bodor Johanna igazgatási ügyintéző.

Novák Ferenc: Köszönti a megjelenteket. Megállapítja, hogy az ülés határozatképes, mivel 6 képviselőtestületi tag az ülésen jelen van.

Jegyzőkönyv hitelesítőknek javasolja: Benkőné Gulyás Edit és Kötő Attila képviselőt.

Szavazásra teszi fel a jegyzőkönyv hitelesítőire tett javaslatot.

Képviselőtestület 6 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Novák Ferenc: Javaslatot tesz a napirendi pontra és ismerteti azt.

**Napirend:**

1. **Konstruma Kft. ajánlata ZÁRT**

Előadó: Czirákiné Pakulár Judit alpolgármester

1. **A Zalakarosi Fürdő Zrt. kérelme ZÁRT**

Előadó: Czirákiné Pakulár Judit alpolgármester

Novák Ferenc: Javasolja felvételre a meghívóban nem szereplő a 3. számú az Önkormányzati ingatlan értékesítésére pályázati felhívás kibocsátása című, a 4. számú a Pályázati lehetőség Krizevci Város Önkormányzatával című, az 5. számú a „Gyógyhelyi fejlesztés 2019” tárgyú közbeszerzési eljárás 2. és 3. része tekintetében nyertes ajánlattevő Szabadics Közmű és Mélyépítő Zrt.-vel (8749 Zalakaros Jegenye sor 3.) kötött vállalkozási szerződéshez kapcsolódó fel nem róhatósági jegyzőkönyv jóváhagyása című, a 6. számú Önkormányzati választással kapcsolatos ajánlások a Helyi Választási Bizottság számára című, a 7. számú Egyszeri támogatásról szóló önkormányzati rendelet megalkotása című és a 8. számú a Háziorvosi feladatellátás című napirendek napirendre vételét.

Szabóné dr. Csányi Marianna: Tájékoztatja a képviselőtestületet, hogy az SZMSZ 19.§., mely a sürgősségi indítvány benyújtására vonatkozik, ennek feltétele, hogy– a sürgősség tényének rövid indokolásával – legkésőbb az ülést megelőző nap 15 óráig írásban nyújtható be a polgármesternél. Sürgősségi indítványt nyújthat be: a polgármester, az alpolgármester, a bizottságok elnökei, a képviselők, a jegyző. Czirákiné Pakulár Judit alpolgármester, Benkőné Gulyás Edit, Horváth Vencel és Szirtes Balázs képviselők képviselői indítványt nyújtottak be a zalakarosi állandó lakcímmel rendelkező nyugdíjasok és családok anyagi terheinek csökkentésére. A bizottságot tájékoztattam, hogy a javaslat a tegnapi napon - 2019. augusztus 29-én 18,48 órakor érkezett e-mailben a [jegyzo@zalakaros.hu](mailto:jegyzo@zalakaros.hu) címre. Jegyzőként nem volt lehetőségem törvényességi szempontból felülvizsgálni, hiszen a bizottsági ülés ma 2019. augusztus 30-án 08,00 órakor kezdődött, melyet a képviselőtestületi ülés közvetlenül követett. A bizottság e tényeket tudomásul vette és megtárgyalta az indítványként benyújtott rendelettervezet. A képviselőtestület döntse el, hogy kívánja-e tárgyalni e napirendi javaslatot.

Horváth Vencel: Tegnap este, 18 óra után juttatta el jegyző asszonyhoz, igaza van a jegyző asszonynak, javasolja a napirendre vételt.

Novák Ferenc: Szavazásra teszi fel az elhangzott javaslatot.

Képviselőtestület 6 igen szavazattal, ellenszavazat és tartózkodás nélkül a javaslatot elfogadta.

Novák Ferenc: A napirendi pont felvételére vonatkozó döntések figyelembevételével szavazásra teszi fel a napirend elfogadására vonatkozó javaslatot.

Képviselőtestület 6 igen szavazattal, ellenszavazat és tartózkodás nélkül a javaslatot elfogadta.

Novák Ferenc: Javasolja, hogy 7., 6., 8., 3., 4. számú napirendi pontokat a képviselőtestület az elhangzott sorrend alapján tárgyalja meg, majd ezt követően kerüljön sor a zárt ülés napirendi pontjainak megtárgyalására.

Novák Ferenc: A napirendi pontok tárgyalási sorrendjére vonatkozó javaslatot.

Képviselőtestület 6 igen szavazattal, ellenszavazat és tartózkodás nélkül a javaslatot elfogadta.

**Az elfogadott napirend:**

1. **Konstruma Kft. ajánlata ZÁRT**

Előadó: Novák Ferenc polgármester

1. **A Zalakarosi Fürdő Zrt. kérelme ZÁRT**

Előadó: Novák Ferenc polgármester

1. **Önkormányzati ingatlan értékesítésére pályázati felhívás kibocsátása**

Előadó: Novák Ferenc polgármester

1. **Pályázati lehetőség Krizevci Város Önkormányzatával**Előadó: Novák Ferenc polgármester
2. **„Gyógyhelyi fejlesztés 2019” tárgyú közbeszerzési eljárás 2. és 3. része ZÁRT  
   tekintetében nyertes ajánlattevő Szabadics Közmű és Mélyépítő Zrt.-vel  
   (8749 Zalakaros Jegenye sor 3.) kötött vállalkozási szerződéshez kapcsolódó  
   fel nem róhatósági jegyzőkönyv jóváhagyása**Előadó: Novák Ferenc polgármester
3. **Önkormányzati választással kapcsolatos ajánlások a Helyi Választási Bizottság  
   számára**Előadó: Novák Ferenc polgármester
4. **Egyszeri támogatásról szóló önkormányzati rendelet megalkotása**Előadó: Novák Ferenc polgármester
5. **Háziorvosi feladatellátás**Előadó: Novák Ferenc polgármester

Novák Ferenc: Javasolja zárt ülés keretében történő megtárgyalását az elfogadott napirendben szereplő 1., 2. és 5. számú napirendi pontotokat figyelemmel az Mötv. 46. §. /2/ bekezdés c./ pontjára.

Szavazásra teszi fel az elhangzott javaslatot.

Képviselőtestület 6 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 229/2019. (VIII.30.) számú határozata:**

Zalakaros Város Önkormányzat Képviselőtestülete elrendeli az elfogadott napirendben szereplő 1. és 2. és 5. napirendi pontok zárt ülés keretében történő megtárgyalását figyelemmel az Mötv. 46. §. (2) bekezdés c) pontjára.

**Napirend tárgyalása:**

**7. Egyszeri támogatásról szóló önkormányzati rendelet megalkotása**

Előadó: Novák Ferenc polgármester  
 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottsági határozatot:

**Gazdasági, Városfejlesztési és Turisztikai Bizottság 185/2019. (VIII.30.) számú határozata és a Pénzügyi, Városüzemeltetési, Ügyrendi és Humánpolitikai Bizottság 185/2019. (VIII.30.) számú határozata:**

A bizottság javasolja a képviselőtestület számára az előterjesztés szerinti rendeleti javaslat elfogadását az alábbi módosítással:

* a kérelmek benyújtási határideje 2019. szeptember 30. legyen
* a támogatás kifizetésének határideje 2019. október 10. legyen
* a rendeletben az szerepeljen, hogy a rendelet 2019. október 31. napján veszti hatályát

Szirtes Balázs: A nyugdíjasok és a családok anyagi terheinek csökkentése érdekében került benyújtásra a javaslat. Most van lehetősége a képviselőtestületnek a lakosságot ilyen formában támogatni.

Czirákiné Pakulár Judit 11,06 órakor távozott az ülésteremből.

Novák Ferenc: Most van az iskoláztatási támogatás beadásának időszaka. A napokban több kérelem is érkezett, melyeket el kellett utasítani, mert magasabb volt az 1 főre jutó jövedelem, mint a rendeletben megállapított. A rendelet alapján a jövedelemkorlát 57000 forint/fő. A jövedelemkorlát megemelése véleménye szerint mindenképpen szükséges. Ezért javasolja a képviselőtestület, számára hozzon olyan tartalmú határozatot, hogy felkéri a polgármestert, hogy a szeptemberi soros ülésre készítse elő a települési támogatás megállapításának, kifizetésének, folyósításának, valamint felhasználása ellenőrzésének szabályairól és a személyes gondoskodást nyújtó ellátásokról szóló 3/2015. (II.26.) önkormányzati rendelet iskoláztatási támogatásokra vonatkozó rendelkezéseit. Vizsgálat tárgya a a rászorultsági jövedelemhatár illetve a kérelem benyújtási határidő legyen.

Szavazásra teszi fel az előterjesztés szerinti rendeleti javaslat elfogadását.

Képviselőtestület 5 igen szavazattal, ellenszavazat és tartózkodás nélkül az alábbi rendeletet fogadta el:

Zalakaros Város Önkormányzata Képviselő-testülete megalkotja 18/2019 (VIII.31.) önkormányzati rendeletét az egyszeri támogatásról

(A rendelet hiteles szövege a jegyzőkönyv melléklete.)

Novák Ferenc: Szavazásra teszi fel az alábbi határozati javaslat elfogadását:

Zalakaros Város Önkormányzat Képviselőtestülete felkéri a polgármestert, hogy készüljön tájékoztató anyag a lakosság számára, valamint tegyen intézkedéseket arra, hogy a lakosság minél szélesebb köre tájékozódni tudjon az egyszeri támogatás lehetőségéről.

Valamint Zalakaros Város Önkormányzat Képviselőtestülete felkéri a polgármestert, hogy a szeptemberi soros ülésre készítse elő a települési támogatás megállapításának, kifizetésének, folyósításának, valamint felhasználása ellenőrzésének szabályairól és a személyes gondoskodást nyújtó ellátásokról szóló 3/2015. (II.26.) önkormányzati rendelet iskoláztatási támogatásokra vonatkozó rendelkezéseit. Vizsgálat tárgya a a rászorultsági jövedelemhatár illetve a kérelem benyújtási határidő legyen.

Képviselőtestület 5 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 230/2019. (VIII.30.) számú határozata:**

**I.**

Zalakaros Város Önkormányzat Képviselőtestülete felkéri a polgármestert, hogy készüljön tájékoztató anyag a lakosság számára, valamint tegyen intézkedéseket arra, hogy a lakosság minél szélesebb köre tájékozódni tudjon az egyszeri támogatás lehetőségéről.   
Határidő: azonnal  
Felelős: Novák Ferenc polgármester  
Operatív felelős: Sárempekné Bakonyi Judit igazgatási ügyintéző

**II.**

Zalakaros Város Önkormányzat Képviselőtestülete felkéri a polgármestert, hogy a szeptemberi soros ülésre készítse elő a települési támogatás megállapításának, kifizetésének, folyósításának, valamint felhasználása ellenőrzésének szabályairól és a személyes gondoskodást nyújtó ellátásokról szóló 3/2015. (II.26.) önkormányzati rendelet iskoláztatási támogatásokra vonatkozó rendelkezéseit. Vizsgálat tárgya a a rászorultsági jövedelemhatár illetve a kérelem benyújtási határidő legyen.

Határidő: 2019. szeptember 5.

Felelős: Novák Ferenc polgármester

Operatív felelős: Torma László aljegyző

1. **Önkormányzati választással kapcsolatos ajánlások a Helyi Választási Bizottság  
    számára**

Előadó: Novák Ferenc polgármester

(Előterjesztés a jegyzőkönyvhöz mellékelve.)

Czirákiné Pakulár Judit 11,09 órakor megjelent az ülésteremben.

Horváth Vencel: Ismerteti az összevont bizottsági határozatot:

**Gazdasági, Városfejlesztési és Turisztikai Bizottság 186/2019. (VIII.30.) számú határozata és a Pénzügyi, Városüzemeltetési, Ügyrendi és Humánpolitikai Bizottság 186/2019. (VIII.30.) számú határozata:**

A bizottság az alábbiakat javasolja elfogadásra a képviselőtestület számára:

* a képviselőtestület biztosítson felületet az önkormányzati választáson induló jelölteknek plakát kihelyezési lehetőség céljából. Zalakaros város területén, 15 helyen a villanyoszlop köré kemény kartonlapok kerüljenek kihelyezésre duplán. A bizottság javasolja a képviselőtestület számára, kérje fel a Helyi Választási Bizottságot, hogy döntsön a plakát kihelyezési helyekről.
* a bizottság javasolja a képviselőtestület számára, javasolja a Helyi Választási Bizottságnak, hogy olyan tartalmú döntést hozzon, hogy plakát kihelyezési lehetősége csak jogerősen nyilvántartásba vett jelöltnek legyen és az esélyegyenlőség biztosítása érdekében a bizottság határozza meg a kihelyezés legkorábbi időpontját, amit a jelölt bejelentési határidő utolsó időpontját követő 3. napban javasolja meghatározni
* a bizottság javasolja a képviselőtestület számára, kérje fel a Helyi Választási Bizottságot, hogy ez esélyegyenlőség elvére tekintettel határozza meg a plakátkihelyezés szabályait, a plakátok maximális méretét (1mx40cm), az egy jelölt által elfoglalható plakáthelyek számát, illetve a plakátkihelyezés szabályainak megsértésére vonatkozó szankciókat
* a bizottság javasolja a képviselőtestület számára, kérje fel a Helyi Választási Iroda vezetőjét, hogy a plakátkihelyezés lehetőségéről és szabályairól tájékoztassa a jogerősen nyilvántartásba vett jelölteket
* a bizottság javasolja a képviselőtestület számára, hozzon olyan tartalmú döntést, hogy a Karosi Krónika szeptemberi számában lehetőséget biztosít a hivatalban lévő polgármester, alpolgármester, képviselők részére, hogy értékelést tehessenek fél oldal nagyságrendben
* a bizottság javasolja a képviselőtestület számára, hozzon olyan tartalmú döntést, hogy a Karosi Krónika szeptemberi számában lehetőséget biztosít a jogerősen képviselő- és polgármesterjelöltként nyilvántartásba vett személyek részére egyszeri bemutatkozó megjelenésre az előző önkormányzati választás gyakorlatának megfelelő terjedelemben és módon
* a bizottság javasolja a képviselőtestület számára, hozzon olyan tartalmú döntést, amennyiben a Karosi Krónika kiadójának az értékelés és a jelöltek bemutatkozó megjelenése nyomán többletköltsége jelentkezik, azt az önkormányzat térítse meg a kiadó részére
* a bizottság javasolja a képviselőtestület számára, kérje fel a Helyi Választási Bizottságot, hogy szervezze meg a jogerősen képviselő- és polgármesterjelöltként nyilvántartásba vett személyek bemutatkozó fórumát, amennyiben a Nagykanizsai Tankerület engedélyezi abban az esetben az általános iskola aulájában, ha nem lehetséges, akkor a Civil Házban, egyben kérje fel a bizottságot, hogy a fórum szabályait is dolgozza ki, valamint döntsön arról, hogy a bemutatkozó fórumról kép-és hangfelvétel készüljön, mely a képviselőtestületi ülés levetítésével azonos módon bemutatásra kerül a helyi televízióban

Novák Ferenc: Szavazásra teszi fel az alábbi határozati javaslatot:

1./ Zalakaros Város Önkormányzat Képviselőtestülete felületet biztosít az önkormányzati választáson induló jelölteknek plakát kihelyezési lehetőség céljából. Zalakaros város területén, 15 helyen a villanyoszlop köré kemény kartonlapok kerüljenek kihelyezésre duplán. A képviselőtestület felkéri a Helyi Választási Bizottságot, hogy döntsön a plakát kihelyezési helyekről.

2./ Zalakaros Város Önkormányzat Képviselőtestülete javaslatot tesz a Helyi Választási Bizottságnak, hogy olyan tartalmú döntést hozzon, hogy plakát kihelyezési lehetősége csak jogerősen nyilvántartásba vett jelöltnek legyen és az esélyegyenlőség biztosítása érdekében a bizottság határozza meg a kihelyezés legkorábbi időpontját, amit a jelölt bejelentési határidő utolsó időpontját követő 3. napban javasolja meghatározni.

3./ Zalakaros Város Önkormányzat Képviselőtestülete felkéri a Helyi Választási Bizottságot, hogy ez esélyegyenlőség elvére tekintettel határozza meg a plakátkihelyezés szabályait, a plakátok maximális méretét (1m x40 cm), az egy jelölt által elfoglalható plakáthelyek számát, illetve a plakátkihelyezés szabályainak megsértésére vonatkozó szankciókat.

4./ Zalakaros Város Önkormányzat Képviselőtestülete felkéri a Helyi Választási Iroda vezetőjét, hogy a plakátkihelyezés lehetőségéről és szabályairól tájékoztassa a jogerősen nyilvántartásba vett jelölteket.

5./ Zalakaros Város Önkormányzat Képviselőtestülete úgy határoz, hogy a Karosi Krónika szeptemberi számában lehetőséget biztosít a hivatalban lévő polgármester, alpolgármester, képviselők részére, hogy értékelést tehessenek fél oldal nagyságrendben.

6./ Zalakaros Város Önkormányzat Képviselőtestülete úgy határoz, hogy a Karosi Krónika szeptemberi számában lehetőséget biztosít a jogerősen képviselő- és polgármesterjelöltként nyilvántartásba vett személyek részére egyszeri bemutatkozó megjelenésre az előző önkormányzati választás gyakorlatának megfelelő terjedelemben és módon.

7./ Zalakaros Város Önkormányzat Képviselőtestülete úgy határoz, amennyiben a Karosi Krónika kiadójának az értékelés és a jelöltek bemutatkozó megjelenése nyomán többletköltsége jelentkezik, azt az önkormányzat megtéríti a kiadó részére az önkormányzat 2019. évi költségvetésének általános tartaléka terhére.

8./ Zalakaros Város Önkormányzat Képviselőtestülete felkéri a Helyi Választási Bizottságot, hogy szervezze meg a jogerősen képviselő- és polgármesterjelöltként nyilvántartásba vett személyek bemutatkozó fórumát, amennyiben a Nagykanizsai Tankerület engedélyezi abban az esetben az általános iskola aulájában, ha nem lehetséges, akkor a Civil Házban, egyben felkéri a bizottságot, hogy a fórum szabályait is dolgozza ki, valamint döntsön arról, hogy a bemutatkozó fórumról kép-és hangfelvétel készüljön, mely a képviselőtestületi ülés levetítésével azonos módon bemutatásra kerül a helyi televízióban.

Képviselőtestület 6 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 231/2019. (VIII.30.) számú határozata:**

1./ Zalakaros Város Önkormányzat Képviselőtestülete felületet biztosít az önkormányzati választáson induló jelölteknek plakát kihelyezési lehetőség céljából. Zalakaros város területén, 15 helyen a villanyoszlop köré kemény kartonlapok kerüljenek kihelyezésre duplán. A képviselőtestület felkéri a Helyi Választási Bizottságot, hogy döntsön a plakát kihelyezési helyekről.

2./ Zalakaros Város Önkormányzat Képviselőtestülete javaslatot tesz a Helyi Választási Bizottságnak, hogy olyan tartalmú döntést hozzon, hogy plakát kihelyezési lehetősége csak jogerősen nyilvántartásba vett jelöltnek legyen és az esélyegyenlőség biztosítása érdekében a bizottság határozza meg a kihelyezés legkorábbi időpontját, amit a jelölt bejelentési határidő utolsó időpontját követő 3. napban javasolja meghatározni.

3./ Zalakaros Város Önkormányzat Képviselőtestülete felkéri a Helyi Választási Bizottságot, hogy ez esélyegyenlőség elvére tekintettel határozza meg a plakátkihelyezés szabályait, a plakátok maximális méretét (1m x40 cm), az egy jelölt által elfoglalható plakáthelyek számát, illetve a plakátkihelyezés szabályainak megsértésére vonatkozó szankciókat.

4./ Zalakaros Város Önkormányzat Képviselőtestülete felkéri a Helyi Választási Iroda vezetőjét, hogy a plakátkihelyezés lehetőségéről és szabályairól tájékoztassa a jogerősen nyilvántartásba vett jelölteket.

5./ Zalakaros Város Önkormányzat Képviselőtestülete úgy határoz, hogy a Karosi Krónika szeptemberi számában lehetőséget biztosít a hivatalban lévő polgármester, alpolgármester, képviselők részére, hogy értékelést tehessenek fél oldal nagyságrendben.

6./ Zalakaros Város Önkormányzat Képviselőtestülete úgy határoz, hogy a Karosi Krónika szeptemberi számában lehetőséget biztosít a jogerősen képviselő- és polgármesterjelöltként nyilvántartásba vett személyek részére egyszeri bemutatkozó megjelenésre az előző önkormányzati választás gyakorlatának megfelelő terjedelemben és módon.

7./ Zalakaros Város Önkormányzat Képviselőtestülete úgy határoz, amennyiben a Karosi Krónika kiadójának az értékelés és a jelöltek bemutatkozó megjelenése nyomán többletköltsége jelentkezik, azt az önkormányzat megtéríti a kiadó részére az önkormányzat 2019. évi költségvetésének általános tartaléka terhére.

8./ Zalakaros Város Önkormányzat Képviselőtestülete felkéri a Helyi Választási Bizottságot, hogy szervezze meg a jogerősen képviselő- és polgármesterjelöltként nyilvántartásba vett személyek bemutatkozó fórumát, amennyiben a Nagykanizsai Tankerület engedélyezi abban az esetben az általános iskola aulájában, ha nem lehetséges, akkor a Civil Házban, egyben felkéri a bizottságot, hogy a fórum szabályait is dolgozza ki, valamint döntsön arról, hogy a bemutatkozó fórumról kép-és hangfelvétel készüljön, mely a képviselőtestületi ülés levetítésével azonos módon bemutatásra kerül a helyi televízióban.  
Határidő: azonnal  
Felelős: Novák Ferenc polgármester  
Operatív felelős: Szabóné dr. Csányi Marianna jegyző  
 Gaál Krisztina személyzeti-és önkormányzati referens  
 Horváthné Juhász Barbara pénzügyi osztályvezető – tájékoztatásul a   
 költségvetés számára

**8. Háziorvosi feladatellátás** Előadó: Novák Ferenc polgármester

Horváth Vencel: Ismerteti az összevont bizottsági határozatot:

**Gazdasági, Városfejlesztési és Turisztikai Bizottság 187/2019. (VIII.30.) számú határozata és a Pénzügyi, Városüzemeltetési, Ügyrendi és Humánpolitikai Bizottság 187/2019. (VIII.30.) számú határozata:**

A bizottság az alábbiakat javasolja elfogadásra a képviselőtestület számára:

* a képviselőtestület járuljon hozzá, hogy Dr. Fisseha Birhane-val kötött háziorvosi feladat-ellátási előszerződés és ez alapján készült feladat-ellátási szerződés úgy módosuljon, hogy a megbízott háziorvos ellátási kötelezettsége 2019. november 1. naptól, írásban jelzett akadályoztatása esetén 2020. január 1. naptól kezdődjön, illetve a hatalmazza fel a polgármestert, a szerződésmódosítások aláírására
* a képviselőtestület járuljon hozzá, hogy a Dr. Alemayehu Asnake helyettes háziorvossal kötött szerződés határideje meghosszabbításra kerüljön 2019. december 31-ig, abban az esetben, ha a megbízott háziorvos ellátási kötelezettsége akadályoztatása miatt 2020. január 1-jén kezdődik, illetve a hatalmazza fel a polgármestert, a szerződésmódosítás aláírására.

Novák Ferenc: Szavazásra teszi fel az alábbi határozati javaslatot:

1./ Zalakaros Város Önkormányzat Képviselőtestülete hozzájárul, hogy Dr. Fisseha Birhane-val kötött háziorvosi feladat-ellátási előszerződés és ez alapján készült feladat-ellátási szerződés úgy módosuljon, hogy a megbízott háziorvos ellátási kötelezettsége 2019. november 1. naptól, írásban jelzett akadályoztatása esetén 2020. január 1. naptól kezdődjön.

2./ Zalakaros Város Önkormányzat Képviselőtestülete felhatalmazza a polgármestert, az 1./ pont szerinti szerződésmódosítások aláírására.

3./ Zalakaros Város Önkormányzat Képviselőtestülete hozzájárul, hogy a Dr. Alemayehu Asnake helyettes háziorvossal kötött szerződés határideje meghosszabbításra kerüljön 2019. december 31-ig, abban az esetben, ha a megbízott háziorvos ellátási kötelezettsége akadályoztatása miatt 2020. január 1-jén kezdődik.

4./ Zalakaros Város Önkormányzat Képviselőtestülete felhatalmazza a polgármestert a 3./ pont szerinti szerződésmódosítás aláírására.

Képviselőtestület 6 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 232/2019. (VIII.30.) számú határozata:**

1./ Zalakaros Város Önkormányzat Képviselőtestülete hozzájárul, hogy Dr. Fisseha Birhane-val kötött háziorvosi feladat-ellátási előszerződés és ez alapján készült feladat-ellátási szerződés úgy módosuljon, hogy a megbízott háziorvos ellátási kötelezettsége 2019. november 1. naptól, írásban jelzett akadályoztatása esetén 2020. január 1. naptól kezdődjön.

2./ Zalakaros Város Önkormányzat Képviselőtestülete felhatalmazza a polgármestert, az 1./ pont szerinti szerződésmódosítások aláírására.

3./ Zalakaros Város Önkormányzat Képviselőtestülete hozzájárul, hogy a Dr. Alemayehu Asnake helyettes háziorvossal kötött szerződés határideje meghosszabbításra kerüljön 2019. december 31-ig, abban az esetben, ha a megbízott háziorvos ellátási kötelezettsége akadályoztatása miatt 2020. január 1-jén kezdődik.

4./ Zalakaros Város Önkormányzat Képviselőtestülete felhatalmazza a polgármestert a 3./ pont szerinti szerződésmódosítás aláírására.

Határidő: azonnal  
Felelős: Novák Ferenc polgármester  
Operatív felelős: Gaál Krisztina személyzeti-és önkormányzati referens

**3. Önkormányzati ingatlan értékesítése**

Előadó: Novák Ferenc polgármester  
 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottsági határozatot:

**Gazdasági, Városfejlesztési és Turisztikai Bizottság 188/2019. (VIII.30.) számú határozata és a Pénzügyi, Városüzemeltetési, Ügyrendi és Humánpolitikai Bizottság 188/2019. (VIII.30.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását

Novák Ferenc: Szavazásra teszi fel az előterjesztés szerinti határozati javaslat elfogadását.

Képviselőtestület 6 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 233/2019. (VIII.30.) számú határozata:**

1./ Zalakaros Város Önkormányzat Képviselőtestülete a Zalakaros, Dózsa u. 29. szám alatti 1124/57 hrsz-ú 1216 m2 nagyságú ingatlant értékesítésre kijelöli.

2./ Zalakaros Város Önkormányzat Képviselőtestülete a pályáztatás induló árát 6.765.000 Ft összegben állapítja meg.

3./ Zalakaros Város Önkormányzat Képviselőtestülete felhatalmazza a polgármestert, hogy az ezzel kapcsolatos pályázati kiírást tegye közzé.

Határidő: 2019. szeptember 15.

Felelős: Novák Ferenc polgármester

Operatív felelős: Bognár Ottó Péter településüzemeltetési-és katasztrófavédelmi referens

**4. Pályázati lehetőség Krizevci Város Önkormányzatával** Előadó: Novák Ferenc polgármester  
 (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottsági határozatot:

**Gazdasági, Városfejlesztési és Turisztikai Bizottság 189/2019. (VIII.30.) számú határozata és a Pénzügyi, Városüzemeltetési, Ügyrendi és Humánpolitikai Bizottság 189/2019. (VIII.30.) számú határozata:**

A bizottság az alábbiakat javasolja elfogadásra a képviselőtestület számára:

* a képviselőtestület elvi egyetértését fejezze ki, hogy az önkormányzat pályázatot nyújtson be Európai Bizottság által meghirdetett, az Audiovizuális ipar és média támogatási programok keretében „A mozik, mint a helyi közösségek innovációs központjai” pályázati kiíráshoz kapcsolódóan
* a pályázat pontos tartalma a szeptemberi soros képviselőtestületi ülés elé kerüljön vissza, azzal a javaslattal, hogy a pályázati programelemek a meglévő turisztikai rendezvényekhez illeszkedjenek, azokat színesítse, emellett tárgyi eszköz beszerzést is tartalmazzon
* a képviselőtestület bruttó 250.000 Ft-ot biztosítson a pályázat előkészítés költségeire az önkormányzat 2019. évi költségvetésének általános tartaléka terhére.

Novák Ferenc: Szavazásra teszi fel az alábbi határozati javaslat elfogadását:

1./ Zalakaros Város Önkormányzat Képviselőtestülete elvi egyetértését fejezi ki, hogy az önkormányzat pályázatot nyújtson be az Európai Bizottság által meghirdetett, az Audiovizuális ipar és média támogatási programok keretében „A mozik, mint a helyi közösségek innovációs központjai” pályázati kiíráshoz kapcsolódóan.

2./ Zalakaros Város Önkormányzat Képviselőtestülete úgy határoz, hogy a pályázat pontos tartalma a szeptemberi soros képviselőtestületi ülés elé kerüljön vissza, azzal, hogy a pályázati programelemek a meglévő turisztikai rendezvényekhez illeszkedjenek, azokat színesítse, emellett tárgyi eszköz beszerzést is tartalmazzon.

3./ Zalakaros Város Önkormányzat Képviselőtestülete bruttó 250.000 Ft-ot biztosít a pályázat előkészítés költségeire az önkormányzat 2019. évi költségvetésének általános tartaléka terhére.

Képviselőtestület 6 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 234/2019. (VIII.30.) számú határozata:**

1./ Zalakaros Város Önkormányzat Képviselőtestülete elvi egyetértését fejezi ki, hogy az önkormányzat pályázatot nyújtson be az Európai Bizottság által meghirdetett, az Audiovizuális ipar és média támogatási programok keretében „A mozik, mint a helyi közösségek innovációs központjai” pályázati kiíráshoz kapcsolódóan.

2./ Zalakaros Város Önkormányzat Képviselőtestülete úgy határoz, hogy a pályázat pontos tartalma a szeptemberi soros képviselőtestületi ülés elé kerüljön vissza, azzal, hogy a pályázati programelemek a meglévő turisztikai rendezvényekhez illeszkedjenek, azokat színesítse, emellett tárgyi eszköz beszerzést is tartalmazzon.

3./ Zalakaros Város Önkormányzat Képviselőtestülete bruttó 250.000 Ft-ot biztosít a pályázat előkészítés költségeire az önkormányzat 2019. évi költségvetésének általános tartaléka terhére.  
Határidő: 2019. szeptember 6.  
Felelős: Novák Ferenc polgármester   
Operatív felelős: Hohl-Szabó Edina projektmenedzser  
 Horváthné Juhász Barbara pénzügyi osztályvezető – tájékoztatásul a  
 költségvetés számára

Novák Ferenc: Mivel a nyílt ülésen tárgyalandó napirend nem volt, megköszönte a részt vételt és az ülést 11,29 órakor bezárta és bejelenti, hogy a képviselőtestület 11,29 órától zárt ülés keretében folytatja tovább munkáját.

Kmft.

Novák Ferenc Szabóné dr. Csányi Marianna

Polgármester Jegyző

Benkőné Gulyás Edit Kötő Attila

Jkv. hitelesítő Jkv. hitelesítő